Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: rendelkezés alapján — van lehetőség. A vizsgált ügyben a menekültként való elismerésről szóló 101/1989. (IX. 28.) MT rendelet 16. § (1) bekezdése kizárólag a menekültként való elismerésről szóló határozat közlése kapcsán tartalmazott ilyen rendelkezést. Az állampolgári jogok országgyűlési biztosa megállapította, hogy az első fokú hatóság a menekültként való elismerés
Paragraph Index: 125

(1) bekezdésében deklarált jogállamiságból fakadó jogbiztonság követelményével összefüggésben okozott visszásságot. V. Az ajánlásra adott válaszához a főigazgató csatolta a Bicskei Városi Rendőrkapitányság 1992. szeptember 7-én kelt 2671-2/1992. számú határozatát, amely panaszost a bicskei Menekülteket Befogadó Állomás sérelmére elkövetett, 1200 Ft kárt 1999/79/II. szám okozó — az 1968. évi I. tv. 105. § (1) bekezdésébe ütköző — szándékos rongálás szabálysértése miatt 4000 Ft-ra bírságolta. A határozat indokolása szerint panaszos „...1992. május 5-én az MMH Bicskei Befogadó Állomása 11. számú épülete 4. számú szobája dupla ablaküvegét betörte, mert a bent lakók nem akarták őt beengedni”. A szabálysértési határozatot az MMH a vizsgálat lezárását követően bocsátotta az országgyűlési biztos rendelkezésére, így azt csak utólag tudta megvizsgálni. Kiegészítő jelentésében az állampolgári jogok országgyűlési biztosa megállapította, hogy az 1200 Ft összegű kárt okozó szabálysértés elkövetése nem éri el a társadalomra veszélyességnek azt a fokát, ami panaszosnak a befogadó állomásról történő eltávolítását túlmenően a menekült jogállás megszüntetését is indokolná.

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes